Nr. L 373/6 De Europæiske Fællesskabers Tidende 31. 12. 85 KOMMISSIONENS AFGØRELSE af 20. november 1985 om reorganisering af Det fælles Forskningscenter (FFC) (85/593/Euratom) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det euro- pæiske Atomenergifællesskab, særlig artikel 8, under henvisning til traktaten om oprettelse af et fælles Råd og en fælles Kommission for De europæiske Fællesskaber, særlig artikel 16, og ud fra følgende betragtninger: Det fælles Forskningscenter (FFC) bør have en struktur, som svarer til dets særlige opgave; denne struktur bør ændres, hver gang Kommissionen skønner det nødvendigt til sikring af, at FFC's aktiviteter gennemføres så effektivt som muligt og i fuld overensstemmelse med Kommissionens priorite- ter; Kommissionen vedtog den 4. januar 1985 en afgørelse om fuldførelse af den videnskabelige og administrative integra- tion af Generaldirektoratet for videnskab, forskning og udvikling — TRUFFET FØLGENDE AFGØRELSE: Artikel 1 Det fælles Forskningscenter, herefter benævnt FFC, under generaldirektoratet for videnskab, forskning og udvikling består af de anlæg, som er oprettet af Kommissionen med det formål at sikre udførelsen af Fællesskabets forsknings- og undervisningsprogrammer, samt af de tjenestegrene, centrets drift kræver. Artikel 2 FFC omfatter følgende instanser: — en generaldirektør, der samtidig fungerer som assisteren- de generaldirektør i generaldirektoratet for videnskab, forskning og udvikling, — et styrelsesråd, — et videnskabeligt råd, — et videnskabeligt udvalg. Artikel 3 FFC ledes af en generaldirektør, som udnævnes af Kommis- sionen med en fornyelig kontrakt på højst fire år, og som er ansvarlig over for generaldirektøren for videnskab, forsk- ning og udvikling. Generaldirektøren for FFC og de tjeneste- grene, som hører direkte under ham, har tjenestested i Bruxelles. Generaldirektøren for FFC sørger på enhver måde for, at FFC kan fungere tilfredsstillende inden for rammerne af de gældende forordninger og de beføjelser, han får tillagt. Inden for de i det følgende fastsatte rammer skal general- direktøren for FEC — på grundlag af de integrerede handlingsprogrammer udarbejde forslag til programmer for FFC's aktivitetsom- råder med tilhørende finansieringsoversigter og fore- lægge dem for Kommissionen, — forhandle og afslutte forskningskontrakter med tredje- parter inden for rammerne af de hertil afsatte midler og i henhold til de tariferingsregler, Rådet har fastsat på Kommissionens forslag, — sikre udførelsen af programmerne og varetage den øko- nomiske forvaltning, — : forestå FFC's interne opbygning, bl.a. under hensyntagen til programbudgettets krav, — inden for de beføjelser, der tillægges ham af generaldi- rektøren for videnskab, forskning og udvikling, udøve de beføjelser, der i hendhold til vedtægten for tjenestemænd tilkommer ansættelsesmyndigheden og den myndighed, der ifølge bestemmelserne for andre ansatte har kompe- tence til at indgå ansættelseskontrakter. Artikel 4 Der oprettes et styrelsesråd for FFC. Dette råd består af elleve medlemmer: a) en højtstående repræsentant for hver medlemsstat, for- melt udnævnt af Kommissionen efter indstilling fra den pågældende medlemsstats myndigheder, b) en formand, som vælges af de i litra a) nævnte ti repræsentanter for medlemsstaterne. Alle medlemmerne udnævnes for en treårig mandatperiode, som kan fornys.